open-index/open-wikipedia-markdown huggingface dataset:
Public Bank

Public Bank (Jawi: ڤوبليچ بڠك) adalah sebuah bank berpusat di Malaysia. perniagaan Public Bank Group menamatkan tahun kewangan 2005 dengan satu not tinggi dengan RM111.6 bilion dalam aset, RM68.1 bilion pinjaman dan RM84.1 bilion dalam deposit. Dalam soal saiz kunci kira-kira, Public Bank Group adalah kumpulan perbankan ketiga terbesar di Malaysia dengan kira-kira US$ 41.76 bilion dalam jumlah aset di Malaysia dengan nisbah pinjaman tidak berbayar yang terendah.

Kini, Public Bank mempunyai 243 cawangan tempatan dan 3 cawangan luar negara iaitu, cawangan Hong Kong, cawangan Colombo, Sri Lanka dan cawangan Vientian, Lao PDR.

## Sejarah
Public Bank pada masa ini adalah bank domestik terbesar di Malaysia dalam wang pemegang saham. Ia menumpukan dalam pelanggan runcit dan untuk perusahaan saiz kecil ke sederhana. Bank ini diasas pada 6 April 1967 oleh Teh Hong Piow, yang kemudian menjadi pengurus besar Malayan Banking. Bank ini disenaraikan dalam Bursa Saham Malaysia pada 1967.

## Lembaga pengarah
1. Tan Sri Dato' Teh Hong Piow (Pengerusi bukan eksekutif )

2. Tan Sri Dato' Thong Yaw Hong (Pengerusi Bersama Bukan Eksekutif Bebas)

3. Tan Sri Dato' Sri Tay Ah Lek (Pengarah Urusan)

4. Dato' Lee Kong Lam (Pengarah Eksekutif)

5. Dato' Yeoh Chin Kee (Pengarah Bukan Eksekutif Bebas)

6. Tengku Abdul Rahman Sultan Haji Ahmad Shah Al-Mustain Billah (Pengarah Bukan Eksekutif Bebas)

7. Dato' Haji Abdul Aziz Omar (Pengarah Bukan Eksekutif Bebas)

8. Dato' Dr. Haji Mohamed Ishak Mohamed Arif (Pengarah Bukan Eksekutif Bebas)

## Lihat juga
* Public Bank (Hong Kong)

## Rujukan

## Pautan luar
* Laman rasmi
Simpang Empat

**Simpang Empat** atau **Simpang Ampat** atau **Sempang Ampat** boleh dirujuk kepada:
*Simpang Empat, Kedah
*Simpang Ampat, Kedah
*Simpang Ampat, Melaka
*Simpang Ampat, Pulau Pinang
*Simpang Empat (Semanggol), Perak
*Simpang Empat, Perak
*Simpang Empat, Perlis

## Lihat juga
* Kampung Simpang Empat
Ayer Hangat, Langkawi

Mukim Ayer Hangatمقيم بڬان

**Geografi**
**Status**Mukim
**Asal nama**N/A
**Negara**
**Negeri**
**Daerah**Langkawi
**Keluasan**N/A

**Ayer Hangat** merupakan sebuah pekan dan mukim yang terletak di Kedah, Malaysia. Ia terletak di dalam kawasan parlimen Langkawi. 

Kampung Air Hangat (juga dieja sebagai Ayer Hangat)  adalah sebuah kompleks kebudayaan moden yang terletak 14km di utara Bandar Kuah. Pusat tarikan di sini adalah panas telaga mata air tiga peringkat. Bahagian yang paling menarik adalah bahawa ia adalah air panas air garam semula jadi yang jarang berlaku dan boleh didapati hanya dalam tiga negara-negara lain di dunia. Walaupun air tawar air panas adalah perkara biasa dan boleh dilihat di beberapa tempat, tetapi tidak bagi air garam dan air panas. 

## Sumber
# http://naturallylangkawi.my/portfolio/ayer-hangat-village/
# https://www.langkawi-insight.com/langkawi_00007d.htm
Kuah

**Kuah** (bahasa Inggeris: ***gravy***) merupakan sejenis masakan bersos yang selalunya diperbuat daripada air daging yang terhasil sewaktu proses masakan dan seringkali dipekatkan dengan tepung jagung atau dengan bahan pemekat lain untuk menambah tekstur makanan. Kuah boleh ditambah warna dan perisanya dengan garam kuah (sejenis adunan ringkas garam dan pewarna makanan karamel) atau pemerang kuah (garam kuah yang terlarut dalam air) mahupun kiub kaldu sedia ada. Tepung boleh digunakan sebagai pengganti ekstrak daging atau tumbuhan yang semulajadi. Kuah segera yang ditin atau dipaketkan juga mudah didapati di pasaran. Kuah selalunya dihidangkan bersama dengan daging panggang, buku daging, nasi, mi, kentang goreng, kentang lecek, atau roti biskut.

## Rujukan

## Lihat juga
* Sos
* Sup
* Kuah kaldu (stock)
* Kaldu (broth)
Jerlun

**Jerlun** boleh merujuk kepada beberapa nama tempat:

* Jerlun, Kedah, Malaysia
* Jerlun, Perak, Malaysia
Kota Siputeh

**Kota Siputeh** merupakan sebuah pekan dan Makam Kota Sipputtih yang terletak di Kedah, Malaysia. Ia terletak di dalam Mukim Jeram, Mukim di Daerah Kubang Pasu dan kawasan parlimen Jerlun.
Ayer Hitam, Johor

**Ayer Hitam** merupakan sebuah bandar di Daerah Batu Pahat, Johor, Malaysia.

## Sejarah
Menurut sejarah lisan, nama asal bandar tersebut sebenarnya Simpang Pulai sempena sebatang pokok Pulai yang tumbuh di tengah-tengah simpang empat yang menghubungkan laluan ke Kluang, Johor Bharu, Batu Pahat dan Yong Peng serta Segamat.

Menurut Ketua Kampung Ayer Hitam Pekan, Amin Sitam, penduduk di kawasan Simpang Pulai kemudian menukar nama itu kepada Ayer Hitam memandangkan terdapat aliran air bukit yang berwarna kehitam-hitaman turun dan mengalir ke sekitar kawasan itu. Sungguhpun tidak dapat dipastikan tahun tepat kawasan itu mendapat nama Ayer Hitam namun dipercayai awal kurun ke-20.

Ayer Hitam kini ditadbir di bawah Majlis Daerah Yong Peng namun berada di dalam daerah Batu Pahat.

Ayer Hitam telah muncul sebagai pusat industri seramik berikutan terdapatnya sumber tanah liat berkualiti tinggi yang banyak di kawasan itu.

## Wakil Rakyat
Ayer Hitam terletak di kawasan parlimen Ayer Hitam mempunyai nama yang sama. Ahli Parlimen Ayer Hitam terkini adalah Datuk Seri IR Dr. Wee Ka Siong.

## Rujukan
* Nama sempena aliran air berwarna hitam.
Kuala Nerang

**Kuala Nerang** merupakan sebuah bandar utama yang terletak dalam daerah Padang Terap, Kedah, Malaysia.

## Sejarah
* Sejarah Kuala Nerang dapat dijelaskan berdasarkan dua cerita iaitu maksud Kuala dan Nerang itu sendiri. Kuala ialah pertembungan dua sungai iaitu Sungai Pedu dan Sungai Padang Terap manakala Nerang pula bermaksud kawasan yang telah dicerahkan untuk dijadikan kawasan petempatan(kawasan sekitar yang dipenuhi pokok-pokok dan hutan) atau terang-benderang.
* Nerang nama anak Almarhum Tunku Abdul Rahman Putra Al-Haj ibni Almarhum Sultan Abdul Hamid Shah iaitu bapa kemerdekaan yang pernah bertugas sebagai pegawai daerah di sini juga diambil sempena Kuala Nerang beliau menamakan puteranya iaitu Tunku Ahmad Nerang.

## Wakil Rakyat
Keputusan pilihan raya  Malaysia 2004  seperti berikut ;
* Kawasan Dewan Undangan Negeri N7 Kuala Nerang (16,766)
** Bilangan pengundi Melayu : 96.30% Cina : 2.12% India: 0.50% Lain: 1.06%
**            Datuk Dr Affifuddin Omar Barisan Nasional - UMNO ) - Muka Baru
** Mohammad Yusoff @ Munir Zakaria  ( PAS ) - Penyandang  .Melalui pilihan raya 1999.
**Dalam keputusan pilihan raya 1999 , dimenangi oleh : Munir Zakaria  ( PAS )   dengan majoriti 821
**            Datuk Dr Affifuddin Omar Barisan Nasional - UMNO ) Jumlah Undi:7,746 . Beliau telah diisytiharkan menang pilihan raya tahun 2004
** Mohammad Yusoff @ Munir Zakaria (PAS) Jumlah undi yang diperolehi oleh PAS ialah :6,436
** Majoriti-diperolehi :1,310  , Jumlah Undi   :14,426 , Undi Rosak   :244  , % Mengundi :86.08

## Rujukan
  
*Kuala Nerang
Recoleta

**Recoleta** adalah salah satu kawasan pelancongan yang terkemuka di Buenos Aires. Namanya berasal dari sebuah Franciscan convent yang ditubuhkan pada 1716. Kawasan ini mempunyai banyak bangunan ala Eropah terutamanya senireka dari Itali dan Perancis. Tempat yang paling terkenal ialah "Cementerio de la Recoleta" (Kawasan Perkuburan Recoleta), yang kaya dengan sejarah serta senirekanya yang menarik dan juga makam-makam yang terkenal. Antara tokoh yang dikebumikan disini termasuklah Dorrego dan Evita Peron. 

Berhampiran dengan perkuburan ini terdapat "Calle Junín" (Jalan Junín), dimana terdapat banyak restoran, disko dan bars. Jalan ini merupakan tempat tumpuan ramai porteños dan para pelancong terutamanya pada hujung minggu.

Acara kesenian sering diadakan disini dan kebanyakannya akan diadakan di Centro Municipal de Exposiciones, satu pusat pameran terbesar di kawasan ini.
Pokok Sena

**Bandar Pokok Sena** merupakan sebuah bandar di negeri Kedah, Malaysia. Bandar Pokok Sena merupakan pusat pentadbiran daerah Pokok Sena.
La Boca

**La Boca** adalah kawasan yang paling ceria di Buenos Aires dengan bangunannya yang pelbagai warna. Ia diasaskan dan dibina oleh pendatang Itali terutamanya dari Genova, dan sehingga kehari ini ia dipanggil "*La Piccola Italia*" atau Itali kecil. Kawasan ini terletak di muara sungai Riachuelo. 

Tempat pelancongan yang paling cantik ialah di Caminito, sebuah persiaran 100 meter dari "coastal road". Disini terdapat bangunan dengan mural serta imej dari ribuan warna. Selain itu, para pelukis mempunyai penempatan disini dan mereka menjual dan mempamirkan hasil lukisan mereka. Tarian tango juga popular disini dan terdapat beberapa tempat ekslusif disini bagi mereka yang meminati tarian tersebut.

Kawasan ini terkenal dengan kelab bolasepaknya iaitu Kelab Boca Junior, dengan stadiumnya yang diberi nama, The Bombonera (kotak cokelat), yang boleh memuatkan lebih 55,000 penonton.
Bukit Lada

Mukim Bukit Lada

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Pokok Sena
**Mukim**Mukim Bukit Lada
**Keluasan**N/A

**Bukit Lada** merupakan sebuah pekan dan mukim yang terletak di daerah Pokok Sena, Kedah, Malaysia. Ia terletak di dalam kawasan parlimen Pokok Sena.

## Asal-usul nama
Nama Bukit Lada asalnya dikenali sebagai Pulau Lada dan disebut di dalam Hikayat Merong Mahawangsa.

Bukit Lada dinamakan sedemikian kerana terdapat banyaknya lada burung yang banyak di atas bukit tersebut. Lada burung merupakan lada yang bersaiz kecil, yang turut dimakan oleh burung-burung Merbah. Mungkin pokok lada ini disebarkan oleh burung-burung Merbah tersebut.

## Rujukan
* *[http://www.statistics.gov.my/portal/images/stories/files/otherlinks/KEDAH.pdf Senarai Kod Mukim/Daerah] *
Bukit Pinang

**Bukit Pinang** merupakan sebuah pekan dan mukim yang terletak di daerah Kota Setar, Kedah, Malaysia. Ia terletak di dalam kawasan parlimen Pokok Sena.

Bukit Pinang merupakan nama baru bagi ADUN Langgar. Orang Kedah biasa menyebut Langgar sebagai 'langgaq' sahaja mengikut loghat negeri Kedah.

## Asal usul
Nama Bukit Pinang diambil sempena banyaknya pokok pinang di bawah bukit tersebut.

## Sejarah
Bukit Pinang merupakan ibu negeri Kedah sebelum dipindahkan ke Alor Star pada pertengahan kurun ke-18 oleh Sultan Muhammad Jiwa Zainal Adilin Mu'adzam Shah II (1710 - 1778)

## Rujukan
* *[http://www.statistics.gov.my/portal/images/stories/files/otherlinks/KEDAH.pdf Senarai Kod Mukim/Daerah] *
Derga

**Derga** merupakan sebuah pekan yang terletak di Kedah, Malaysia. Ia terletak di dalam kawasan parlimen Pokok Sena.
Bakar Bata

**Bakar Bata** merupakan sebuah bandar di Kedah, Malaysia. Ia terletak di kawasan parlimen Alor Star.

## Asal-usul nama
Bakar Bata mendapat nama daripada aktiviti perusahaan membuat batu bata yang telah lama dijalankan di kawasan ini.

## Tokoh
Sasterawan Negara ke-13, Datuk Dr. Zurinah Hassan dilahirkan di Bakar Bata pada 13 Jun 1949.
Alor Mengkudu

**Alor Mengkudu** merupakan kawasan perumahan yang dahulunya hanya sebuah kampung yang terletak di Alor Setar, Kedah, Malaysia. Ia terletak di dalam kawasan parlimen Alor Setar. Bersebelahan dengan Alor Tajar dan Simpang Kuala. Kawasan ini sedang membangun pesat sejak kebelakangan ini iaitu pada tahun 2010.

♚Prasarana♚
* MyDin Mall Alor Mengkudu
* Mc Donald Drive Thru Alor Mengkudu
* KFC Drive Thru
* Starbucks Drive Thru

## Stesen Minyak
* Caltex

## Perumahan
* Taman Saga
* Taman Padi Emas 
* Taman Pulasan
* Taman Tunku Yaakob
* Taman Sri Mengkudu
* Taman Keranji
* Taman Laguna Mas 
* Taman Limau Manis
* Kampung Kastam
*Taman Desa Ara

## Pautan luar
* Lokasi di Peta Google
Kuala Kedah

**Kuala Kedah** merupakan sebuah bandar dan mukim yang terletak di daerah Kota Setar, Kedah. Kuala Kedah terletak di bahagian muara Sungai Kedah. Jarak Kuala Kedah dari pusat bandar iaitu Alor Setar cuma 10 km.

## Ekonomi
Kuala Kedah merupakan kawasan perkampungan nelayan. Nelayan-nelayan  menangkap ikan di perairan Selat Melaka dan di Laut Andaman.

## Rangkaian Perhubungan
Dari zaman dahulu sehingga era enam puluhan jalan sungai dan jalan laut merupakan lebuh raya utama. Sebagai perhentian lebuh raya laut Kuala Kedah merupakan perhentian yang penting menghubungi Kuala Perlis,Kuala Sanglang,Kuala Jerlun , Tajung Dawai dan Pulau Pinang. Kuala Kedah juga satu pintu laluan masuk ke pendalaman melalui Sungai Kedah. Di era enam puluhan Kuala Kuala tersebut di hubungi dengan bot tambang dan bot kargo.

Dengan pembangunan pesat selepas merdeka jalan raya banyak di bina jadi laluan laut makin merosot kecuali bagi industri perikanan dan pelancongan.

Dengan terbangunnya Pulau Langkawi sebagai pulau bebas cukai di zaman pemerintahan Tun Mahathir menjadi Perdana Menteri, kepenting Kuala Kedah dan juga Kuala Perlis meningkat semula. Dari Kuala Kedah pelacong juga boleh ke Pulau Payar iaitu sebuah pulau pelancongan dan reserve perikanan.

## Jeti baru Kuala Kedah

Ada sebuah jeti yang moden telah dibina oleh kerajaan pusat bagi memudahkan pelancong  berkunjung ke pulau Langkawi yang indah itu. Jeti ini terletak di tepi muara sungai berlumpur dan tumbuhan utamanhya ialah paya bakau. Di hadapan jeti Kuala Kedah terdapatnya tapak bersejarah iaitu Kota Kuala Kedah . Selain itu terbina sebuah Marina Kuala Kedah yang sudah siap dibina tetapi tidak dapat digunakan kerana  terletak di kawasan yang cetek.

Pemandangan di kawasan jeti ini cukup menarik kerana banyaknya bot-bot nelayan yang berwarna-warni kelihatan pulang dari laut. Nelayan keletihan mengangkut hasil tangkapan. 

Rumah nelayan yang berselerak di tepi-tepi laut dan sungai di Kuala Kedah telah dipindahkan ke kawasan perumahan Kota Warisan, Kerajaan negeri Kedah telah membina 700 buah rumah dua tingkat stail kampung . Baki yang tinggal hanya 56 buah keluarga yang belum pindah kerana masalah teknikal.

## Tempat menarik
Beberapa tempat menarik di Kuala Kedah;

# Kota Kuala Kedah
# Pantai Leman
# Port Padang Garam

## Perumahan baru
Sejak 2008, semakin rancak pembinaan rumah disekitar Kuala Kedah. Antara taman baharu yang muncul :-
* Taman Bersatu, 
* Taman Muara, 
* Taman Nusantara 
* Taman Desa Chengai Indah.
* Taman Restu
* Taman Marina
* Taman Marina Jaya

## Galeri

Imej:Kuala Kedah - bot bot nelayan.jpg|Kuala Kedah - bot bot nelayan
Imej:Kuala Kedah - bot nelayan.jpg|Kuala Kedah - bot nelayan
Imej:Kuala Kedah - bot nelayan1.jpg|Kuala Kedah - bot nelayan1
Imej:Kuala Kedah - bot nelayan di Sungai Kedah.jpg|Kuala Kedah - bot nelayan di Sungai Kedah
Imej:Kuala Kedah - di jeti.jpg|Kuala Kedah - di jeti
Imej:Kuala Kedah - jambatan.jpg|Kuala Kedah - jambatan
Imej:Kuala Kedah - jeti.jpg|Kuala Kedah - jeti
Imej:Kuala Kedah - Kota Kuala Kedah.jpg|Kuala Kedah - Kota Kuala Kedah


## Rujukan
*Kuala Kedah
Pelancongan di Alor Setar

Senarai tarikan pelancong di Alor Setar.

## Bangunan bersejarah
* Balai Besar
* Balai Nobat
* Balai Seni
* Mahkamah Tinggi 
* Masjid Zahir 
* Muzium Di Raja
* Bangunan Mahkamah Rendah Lama
* Wisma Negeri
* Bangunan Wan Muhammad Saman 
* Menara Jam Besar 
* Istana Pelamin
* Medan Budaya
* Galeri Sultan Abdul Halim
* Taman Jubli Emas
* River Cruise Kedah (Menyusuri Sungai Kedah dan Sungai Anak Bukit)
* Alor Setar Street Art (2020)
* Rumah Merdeka

## Lihat juga
* Pelancongan di Kedah
Anak Bukit

**Anak Bukit** ialah sebuah bandar diraja di Negeri Kedah, Malaysia dan terletak di Kawasan Parlimen Kuala Kedah. Anak Bukit juga merupakan sebuah mukim yang terletak di daerah Kota Setar. Anak Bukit terletak berhampiran dengan Alor Merah dan Kepala Batas iaitu di Lebuhraya Darul Aman. Pekan ini terletak 7 km dari pusat bandar Alor Setar dan dihubungkan dengan Lebuhraya Darul Aman.

Anak Bukit dikenali sebagai bandar diraja Kedah kerana kediaman rasmi Sultan iaitu Istana Anak Bukit terletak di sini. Pekan ini juga merupakan tempat kelahiran Sultan Kedah yang ke-27 yakni Tuanku Abdul Halim Muadzam Shah.

Pada Februari 2009, Istana Negeri Kedah melalui satu pembaharuan RM70 juta sempena sambutan ulang tahun ke-50 pemerintahan Sultan Kedah, Tuanku Abdul Halim Muadzam Shah, pada tahun 2008. Pembaharuan ini melibatkan pembinaan sebuah bangunan baru yang menempatkan audien baru dan dewan makan yang boleh memuatkan 1400 orang pada satu-satu masa. Bangunan ini menggantikan audiens yang sedia ada dan dewan makan yang hanya boleh memuatkan kurang daripada 1,000 orang. Bangunan itu telah siap pada Oktober 2007.

Di belakang istana terdapat sebatang aliran sungai yang dipanggil Sungai Anak Bukit dan sungai ini mengalir melalui Alor Setar dihubungkan dengan Sungai Kedah hingga ke muara Kuala Kedah.

Terdapat juga sebuah zoo mini di tengah-tengah dan flora yang berwarna-warni di taman-taman diraja. Pelawat dibenarkan masuk ke taman-taman diraja.

## Asal usul
Terdapat sebuah bukit atau changkat yang tinggi sedikit di kawasan sawah padi yang luas terbentang. Dengan itu, bukit kecil ini jelas kelihatan pada waktu pagi kerana ketinggiannya berbanding dengan sawah padi yang rata dan rendah.

## Rujukan
**[http://www.statistics.gov.my/portal/images/stories/files/otherlinks/KEDAH.pdf Senarai Kod Mukim/Daerah] *

## Pautan luar
*Istana Anak Bukit
Balai Nobat

Menjelang pembukaan Bandar Alor Setar pada tahun 1735 oleh Sultan Muhammad Jiwa Zainal Adilin Mu'adzam Shah II, Sultan Kedah ke-19 (1710-1778), beberapa bangunan awal yang siap dibina termasuklah Istana Kota Setar, Balai Besar, **Balai Nobat** dan Masjid Negeri. Reka bentuk Balai Nobat yang asal tidak dapat dikenal pasti tetapi jelas ia diperbuat daripada kayu.

Pada Zaman Sultan Ahmad Tajuddin Mukarram Shah, Sultan Kedah ke-24 (1854-1879), Balai Nobat yang baharu setinggi lima tingkat telah dibina. Seluruh bangunan ini dibina daripada kayu dan beratapkan zink.

Pada zaman Sultan Abdul Hamid Halim Shah, Sultan Kedah ke-26 (1882-1943), bangunan baharu diperbuat daripada batu dan logam. Rekabentuknya sama seperti binaan kayu sebelumnya. Ia mempunyai tiga tingkat dan kubah yang terletak di kemuncaknya mencerminkan unsur keIslaman seperti pada binaan masjid. Bangunan baru ini siap dibina pada tahun 1906.

Pada hari ini, Balai Nobat Kedah dijadikan tempat menyimpan alat-alat muzik Nobat Diraja Kedah yang hanya dimainkan pada upacara-upacara Diraja seperti istiadat pemasyhuran, pertabalan, perkahwinan dan pemakaman Diraja. Bagi Nobat Diraja Kedah, alat-alat muzik terdiri daripada Mahaguru, Serunai, Nahara, Gendang Anak, Gendang Ibu, Nafiri dan Gong. Hanya mereka dari kalangan *Orang Kalur* sahaja yang boleh memainkan ataupun memegang alat-alat ini. Oleh itu, setiap alat akan diwarisi oleh anak lelaki ataupun sekurang-kurangnya saudara lelaki para pemain. Ketua Nobat Diraja Kedah diberi gelaran *Penghulu*, manakala penolongnya dikenali dengan gelaran *Kalur Besar*.

Nobat Diraja Kedah dikatakan mempunyai 24 buah lagu pada asalnya, namun 5 buah lagu telah hilang. Lagu-lagu yang masih ada adalah:

* Arak-Arak
* Bayat
* Bayok
* Belayar (Raja Berangkat)
* Berlimau
* Bujang Ilir
* Dewa Raja
* Gendang Anak
* Genderang Perang (Raja Bertabal)
* Lumat
* Malawala
* Mambang Berkayuh
* Mambang Cina
* Palu (Penghulu / Menjunjung Duli) 
* Raja Burung
* Sadarona / Saduruna
* Sepindin
* Seratan
* Tempoyak

## Pautan luar

* Balai Nobat Pejabat Daerah Kota Setar
* Balai Nobat (Hall of Drums)
Masjid Zahir

**Masjid Zahir** atau juga dikenali sebagai **Masjid Zahrah** merupakan Masjid Negeri Kedah. Bangunan bersejarah ini terletak di tengah-tengah bandar raya Alor Setar. Ia juga dikenali sebagai Masjid Raja kerana ia merupakan masjid Diraja dan terletak di perkarangan Istana Pelamin.

## Sejarah
Mula dibina pada 22 Rabiulawal 1330H (11 Mac 1912) atas usaha YTM Tunku Mahmud Ibni Almarhum Sultan Ahmad Tajuddin Mukarram Shah, tapak masjid ini pada asalnya ialah tanah pusara wira-wira Kedah yang gugur semasa mempertahankan Kedah daripada serangan Siam (1821). 

Seramai 1019 orang mati syahid di Kuala Kedah semasa Siam melanggar Kedah pada tahun 1821 termasuklah juga syuhada yang mempertahankan Balai Besar yang berjumlah seramai 470 orang kesemuanya.

Keseluruhannya yang mati adalah sebanyak 1,489 orang syuhada kebumikan di tapak masjid Zahir ini.

Reka bentuk masjid ini diilhamkan daripada Masjid Azizi di Bandar Langkat, Sumatera Utara. Ia dihiasi lima kubah utama sebagai lambang lima Rukun Islam.

Upacara perasmiannya dilakukan pada hari Jumaat, 6 Zulhijjah 1333H (15 Oktober 1915) oleh DYMM Almarhum Sultan Abdul Hamid Halim Shah. Tunku Mahmud telah membaca khutbah Jumaat sementara baginda Sultan Abdul Hamid Shah mengimamkan solat Jumaat.

Ia dibina di atas Tapak Masjid Lama (Masjid Kayu) yang ketika itu boleh memuatkan 600 orang jemaah dalam pada satu-satu masa dengan berbumbungkan atap nipah.

Menurut sejarah apabila telah masuk waktu solat fardhu maka Jam Besar akan berbunyi dengan dulu alunan irama Nobat dan kemudiannya barulah azan akan dilaungkan di Masjid Zahir dan tradisi ini berjalan sehingga beberapa lama kemudian.

## Binaan bangunan

Masjid Zahir mempunyai keluasan tapak kira-kira 124,412 kaki persegi. Dewan tengahnya (Dewan Solat) berukuran 62 x 62 kaki persegi dan dikelilingi oleh beranda berukuran 8 kaki lebar dengan 4 anjung yang setiap satunya terdapat sebuah kubah. Pembinaan masjid ini mengambil masa selama 3 tahun.

Di belakang Masjid Zahir, terdapat Kompleks Bangunan Mahkamah Syariah dan Pusat Pendidikan Asas Kanak-Kanak. Bangunan ini juga terletak berhadapan dengan Balai Nobat dan Istana Pelamin. Masjid ini merupakan antara mercu tanda seni bina negeri Kedah dan antara masjid tercantik di Malaysia. 

Tidak jauh dari Masjid Zahir terdapat bangunan tumpuan pelancong lain seperti Galeri Sultan Abdul Halim, Balai Nobat, Balai Besar, Balai Seni Negeri, Pekan Rabu, Rumah Merdeka, dan Menara Alor Setar.


File:Masjid Zahir Interior View.JPG
File:Masjid Zahir-zamwan.jpg


## Rujukan

Masjid Zahir Alor Setar Fakta Dan Sejarah

## Pautan luar

* MASJID ZAHIR 
* Masjid Zahir, Oleh : Dato' Hj. Wan Shamsudin Mohd Yusof 
* Memori Kedah
* Masjid Zahir, Alor Setar
Bangunan Wan Muhammad Saman

Bangunan ini terletak di Medan Bandar bersebelahan dengan Muzium Diraja dan Balai Besar. Bangunan ini mula dibina pada tahun 1939 dan siap pada tahun 1941 semasa pemerintahan British. Sebelum Perang Dunia Kedua, bangunan ini menempatkan beberapa jabatan penting termasuklah pejabat Sultan Kedah.

Selepas perang bangunan ini pernah dijadikan Pejabat Tanaman (Pertanian) yang diketuai oleh Tunku Yaakob, Pejabat Pendidikan Daerah di PPD Kota Setar (Pelajaran), Pejabat Penerangan Daerah Kota Setar dan juga Pejabat Tanah Daerah Kota Setar.

Bangunan ini juga pernah dijadikan Pejabat Daerah Kota Setar dan kini diduduki oleh Pejabat Majlis Agama Islam Negeri Kedah. Bangunan ini dinamakan Bangunan Wan Muhammad Saman adalah mengambil sempena jasa-jasa cemerlang yang disumbangkan oleh Dato' Wan Muhammad Saman terhadap pentadbiran Negeri ini. Beliau pernah dilantik menjadi Menteri Besar Negeri Kedah pada zaman pemerintahan Sultan Ahmad Tajuddin Mukarram Shah (1854-1879) dan zaman pemerintahan Sultan Abdul Hamid Halim Shah (1882-1943). Jika dilihat daripada struktur pembinaan bangunan ini adalah bercirikan senibina Kolonial
Bangunan Mahkamah Rendah Lama Alor Setar

Bangunan Mahkamah Rendah Lama ini terletak di Jalan Raja, Alor Setar. Tapak Mahkamah Rendah Lama ini pada asalnya adalah tapak sebuah surau kepunyaan ulama Tuan Guru Haji Saleh yang berasal dari Penaga, Seberang Perai. Sumber kedua dibetulkan bahawa nama ulama tersebut adalah Wan Mohamad Saleh.

Tuan Guru Haji Saleh pernah membuka perkampungan pondoknya di kawasan itu. Beliau juga pernah berkhidmat selaku penasihat kepada Almarhum Sultan Ahmad Tajuddin Mukarram Shah (1854-1879) dan dilantik sebagai Guru Agama di istana. Surau ini juga dijadikan tempat perbicaraan kes-kes berkaitan Hukum Agama Islam seperti nikah-kahwin, cerai dan sebagainya.

Dalam tahun 1931, di atas tapak surau ini telah dibangunkan Mahkamah Rendah iaitu semasa Kedah di bawah naungan British. Rekabentuk senibina bangunan ini juga sama seperti Bangunan Mahkamah Tinggi iaitu bercirikan senibina Roman.

Disebelah bangunan ini terdapat Makam DiRaja yang menempatkan makam Ulama Wan Mohamad Saleh, makan Permaisuri-permaisuri Sultan Muhammad Jiwa Zainal Adilin Mu'adzam Shah II serta para kerabat DiRaja Kedah. Sebahagian besar kawasan makam telah dimusnahkan tanpa pengawalan sekitar awal tahun 2000 bagi membenarkan pembinaan loji air di atas tapak tersebut.

Di bahagian belakang bangunan ketika ini terdapat pembinaan bangunan baru sebagai pejabat Pusat Pelancongan Malaysia (MTC).

## Lihat juga
* Mahkamah Tinggi Alor Star
* Pelancongan di Alor Setar
Mahkamah Tinggi Alor Star

**Mahkamah Tinggi Alor Star** ini terletak di persimpangan Jalan Putera bersebelahan dengan Balai Nobat. Pada mulanya, Bangunan Mahkamah ini ditempatkan di Balai Seni yang ada sekarang yang dahulunya dipanggil "Mahkamah Besar".

Bangunan ini telah dibina pada bulan Rabiulawal 1341 Hijrah bersamaan November 1922 seperti yang tertera pada sekeping batu marmar di suatu sudut di dalam bangunan mahkamah itu. Nama-nama mereka yang bertanggungjawab dalam pembinaan Mahkamah tersebut ialah DYMM Sultan Abdul Hamid Halim Shah (Regent), W.Peel ESQ (Penasihat British), Mejar W.R. Sanguinetti, O.B.E.M.C. (Jurutera Negeri), F.W. Wade ESQ. A.I.R.B. (Arkitek), dan H.W.Fofden ESQ. (Kontraktor).

Melihat kepada reka bentuk seni binanya, jelas menunjukkan bahawa bangunan ini lebih bercirikan senibina Roman. Keadaan ini dapat dikenal melalui reka bentuk tiang yang letaknya berdekatan antara satu dengan lainnya tanpa memikirkan aspek keluasan ruang-ruang yang akan digunakan. Pelbagai jenis ukiran juga terdapat pada bahagian dindingnya. Pada bahagian atas berdekatan bumbungnya diletakkan logo lambang Negeri Kedah.

Dengan siapnya kompleks Mahkamah Alor Setar yang baharu di Jalan Suka Menanti pada bulan Mei 2005, mahkamah tinggi ini telah berpindah ke sana. Manakala bangunan mahkamah ini telah diubah suai pada tahun 2007 menjadi Galeri Sultan Abdul Halim.

## Lihat juga
* Bangunan Mahkamah Rendah Lama Alor Setar

## Rujukan
Menara Jam Besar

**Menara Jam Besar** terletak di Jalan Putera, Alor Setar, Kedah. Ia dibina pada tahun 1912 dahulu dan kini berusia lebih kurang 100 tahun. Tiba pada waktu-waktu tertentu, jam ini akan berbunyi. Daripada segi reka bentuknya, terdapat dua unsur yang ditonjolkan di sini iaitu unsur Islam dan Hindu.

Unsur Islam dapat dilihat pada bahagian kubahnya berserta lambang bulan sabit yang biasanya dapat dilihat pada masjid-masjid. Begitu juga ukiran yang terdapat di sekeliling menara ini. Tetapi, kalau diperhatikan pada bahagian bawah menara tersebut, ukirannya melambangkan unsur Hindu, terutamanya pada bahagian pintu masuknya.

Pembinaan bangunan Jam Besar ini mempunyai kaitan rapat dengan Masjid Zahir yang bersebelahan iaitu daripada segi peranan dan fungsinya. Ia memberi kemudahan kepada orang ramai terutamanya bilal yang bertugas di masjid bagi menentukan waktu masuknya waktu solat sebelum azan dilaungkan. Dahulunya jam di menara ini akan berbunyi setiap kali menjelang masuknya waktu solat dan diikuti dengan paluan nobat yang akan dimainkan di Balai Nobat dan sejurus kemudian azan akan dilaungkan dari Masjid Zahir.

## Rujukan
Wisma Negeri, Kedah

**Wisma Negeri** yang terletaknya di sebelah bangunan Balai Besar, Alor Star, merupakan nadi pentadbiran kerajaan Negeri Kedah pada suatu masa dahulu. Perasmian bangunan ini telah disempurnakan pada 11 Syawal 1393 bersamaan 8 September 1973 oleh D.Y.T.M. Tuanku Haji Abdul Malik ibni Almarhum Sultan Badlishah, Pemangku Sultan Kedah pada waktu itu. Lokasinya terletak berhampiran Balai Besar dan terletak di dalam kawasan Medan Bandar.

Bangunan ini pada awalnya menempatkan pejabat-pejabat penting seperti pejabat KDYMM Tunku Sultan, DYTM Raja Muda, Setiausaha Kerajaan Negeri dan Pejabat Kewangan Negeri. Sebelum ini pejabat-pejabat tersebut berada di bangunan secretariat atau terkenal dengan sebutan 'opis dalam', iaitu bangunan dua tingkat yang terletak di belakangnya yang mula digunakan pada tahun 1929. Di bangunan ini juga terdapat Dewan Persidangan untuk ahli-ahli Dewan Negeri Kedah yang sebelum itu bertempat di Balai Besar semenjak Majlis Negeri di asaskan pada tahun 1905. 

Pada 15 April 1993, semua pejabat terpenting di sini termasuk Dewan Undangan Negeri telah berpindah ke Wisma Darul Aman yang terletak 1 kilometer dari pusat bandar dan bersempadan di antara Jalan Tunku Bendahara, Jalan Sultanah dan Lebuhraya Darul Aman. Sementara Wisma Negeri ditempatkan beberapa jabatan penting lainnya seperti Pejabat Perbendaharaan dan Audit, Pejabat Tanah dan Galian dan Pejabat Daerah Kota Setar. 

Dari segi struktur rekabentuk bangunan, dengan adanya bentuk-bentuk gerbang di setiap tingkap, menjadikan bangunan ini kelihatan cantik. Di bahagian depan bangunan ini terdapat jalinan lencana Negeri Kedah yang mewujudkan suasana harmoni. Ini tambah pula dengan bumbung 'gentian kaca' sebagai tanda pintu masuk utama ke bangunan ini. Walau bagaimanapun, bangunan Wisma Negeri bolehlah dikategorikan sebagai bangunan yang mempunyai ciri-ciri senibina moden
Muzium Di Raja

**Muzium Di Raja** ialah sebuah muzium yang diasaskan pada 25 Julai 1983 di Alor Star, Kedah, Malaysia. Bangunan ini adalah bangunan "Istana Kota Setar" yang dibina pada tahun 1732.

Muzium Di Raja dibuka setaip hari dari pukul 9.00 pagi hingga 4.50 petang. Kemasukan adalah percuma. Beberapa bilik masih dikekalkan dalam keadaan yang tepat sama dengan keadaan semasa Sultan dan kerabat diraja bersemayam di sini.

## Latar belakang bangunan
Bangunan Muzium Di Raja berasal daripada "Istana Kota Setar" yang dibina pada tahun 1735 oleh Sultan Muhammad Jiwa Zainal Adilin Muazzam Shah, Sultan Kedah ke-19 (1710-1778) serta pengasas Bandar Alor Star. Pada asalnya, istana ini diperbuat daripada kayu.

Istana Kota Setar pernah beberapa kali mengalami kerosakan, akibat serangan tentera Bugis pada tahun 1770, dan tentera Siam pada tahun 1821. Bangunan ini kemudian dibina semula dengan batu oleh Sultan Ahmad Tajuddin Mukarram Shah (1854-1879). Ketika baginda bersemayam di istana ini bersama permaisurinya Wan Hajar Wan Ismail yang juga  dikenali dengan panggilan "Mak Wan Besar", istana ini dikenali sebagai "Istana Mak Wan Besar".

Tunku Abdul Rahman Putra diputerakan bersebelahan dengan istana ini (Bangunan Pagoda, yang kini sudah tiada lagi) pada 8 Februari 1903 dan pernah dibesarkan di istana ini semasa  ayahandanya, Almarhum Sultan Abdul Hamid dan bondanya Mak Che Manjalara bersemayam di sini.

Ketika ruang istana ini diperbesarkan untuk dijadikan astaka dan bilik-bilik tambahan untuk   perkahwinan lima orang putera-puteri Sultan Abdul Hamid Halim Shah, istana ini dikenali sebagai "Istana Pelamin". Upacara perkahwinan secara besar-besaran ini mengambil masa tiga bulan pada tahun 1904. 

Selepas tahun 1941, istana ini pernah digunakan sebagai sekolah dan pejabat beberapa persatuan, termasuk Pergerakan St. John dan Persatuan Pengakap.

## Rujukan
* Laman web Kedah.com
Menara Alor Setar

**Menara Alor Setar** ialah menara yang berketinggian 165.5 meter di Alor Setar, Kedah, Malaysia. Ia dibina oleh Telekom Malaysia dengan kos RM40 juta.

Menara Alor Setar yang terletak di Alor Setar ini merupakan salah satu tumpuan para pelancong di Kedah. Menara Alor Setar merupakan salah satu mercu tanda yang terkenal di Alor Setar, yang tersergam di kaki langit bandar setinggi 165.5 meter. Menara telekomunikasi ini merupakan yang ke-2 tertinggi di Malaysia, dan bangunan tertinggi di Alor Setar. Pemandangan di seluruh Alor Setar dapat dilihat di atas menara ini. 

Ia berkhidmat sebagai menara telekomunikasi, ia juga bertindak sebagai destinasi pelancongan di bandaraya Alor Setar. Di menara ini, pelawat dapat menikmati pemandangan indah Bandaraya Alor Setar. Kemudhan yang yang terdapat di menara adalah Sky View Revolving Hall, Megaview Banquet Hall dan Star View kotak kaca yang terletak di pelantar terbuka. Menara ini juga digunakan sebagai balai cerap untuk melihat bentuk bulan ketika permulaan kalendar Islam iaitu pada bulan Ramadhan, Syawal, dan Zulhijjah, untuk menyambut bulan Ramadhan, Hari Raya Aidilfitri dan Hari Raya Aidiladha.

Balai cerap terletak pada ketinggian 105 meter dari tapak struktur. Menara Alor Setar memiliki reka bentuk segemal padi yang diikat bersama sebagai penghormatan kepada kepentingan penanaman padi di Kedah.

Tidak jauh dari Menara Alor Setar terdapat bangunan tumpuan pelancong lain seperti Galeri Sultan Abdul Halim, Balai Nobat, Balai Besar, Masjid Zahir, Balai Seni Negeri, Pekan Rabu, dan Rumah Merdeka.

## Lihat juga & Saluran yang disenarai oleh frekuensi

*TM (Telekom Malaysia)

**Televisyen**

* TV Alhijrah UHF 559.25 MHz (Channel 32) (Telah ditutup tahun 2017-18)
*

**Stesen Radio**
* 99.1MHz - Fly FM 
* 107.3MHz - Kool FM

## Rujukan

## Pautan luar

*Laman rasmi Menara Alor Setar Sdn Bhd 
*Laman rasmi Telekom Malaysia Bhd
Medan Budaya

Nama ini diabadikan kepada sebuah lokasi khas yang terletak di tengah-tengah bandar Alor Star di sebuah tanah lapang atau padang setelah terbinanya sebuah bangunan moden iaitu Mahkamah Besar (High Court) dalam tahun 1893. Bangunan ini merupakan bangunan moden kerajaan Kedah terawal yang dibina di bandar Alor Star yang kini terkenal dengan nama 'Balai Seni Negeri'.

Kedudukan Padang Court amat menarik kerana ia di kelilingi oleh beberapa bangunan lama dan moden dan penting dari sudut sejarah pembangunan bandar Alor Star. Bangunan-bangunan tersebut ialah Istana Kota Setar atau Istana Pelamin (kini dikenali sebagai Muzium DiRaja), Balai Besar, Balai Nobat, Menara Jam Besar, Masjid Negeri (Masjid Zahir), Balai Seni Negeri (dahulunya Mahkamah Besar), Bangunan Wan Muhammad Saman dan Mahkamah Tinggi. Dahulunya, Jalan Raja yang bermula dari Jambatan Sultan Abdul Halim itu bersambung melalui hadapan Bangunan Wan Muhammad Saman dan Balai Besar.
Istana Pelamin

**Istana Pelamin**( atau **Rumah Pelamin**) telah dibina pada tahun 1732 semasa pemerintahan Y.A.M. Duli Yang Maha Mulia Almarhum Sultan Muhammad Jiwa Zainal Adilin Muazzam Shah, pemerintah Kedah yang ke-19  (1710-1778). 

Istana ini mendapat nama "Istana Pelamin" setelah berlangsungnya istiadat perkahwinan DiRaja yang paling meriah pada tahun 1904, iaitu perkahwinan lima putera dan puteri Almarhum Sultan Abdul Hamid. Pada hari ini, Istana Pelamin telah dijadikan Muzium DiRaja Kedah yang telah dibuka kepada orang ramai pada tahun 1983.

Istana Pelamin telah menempuh pelbagai perubahan sejak ia dirosakkan oleh Bugis pada tahun 1770 dan terbiar semasa pendudukan Siam dari tahun 1821 hingga 1842. Pada tahun 1851, Istana Pelamin diperbaiki oleh Almarhum Sultan Ahmad Tajuddin Mukarram Shah. 

Istana Pelamin terdiri daripada tiga bahagian utama, iaitu :
* Ruang sebelah kanan yang dikenali sebagai "Rumah Pelamin"; 
* Ruang tengah sebagai kediaman kaum perempuan dan kanak-kanak; 
* Ruang sebelah kiri yang pernah didiami oleh Sultan Abdul Hamid Halim Shah. Selepas beberapa ketika, Sultan Abdul Hamid telah berpindah ke bahagian belakang Istana Pelamin.

Istana ini telah dijadikan tempat bersemayam Sultan Kedah serta kerabat-kerabat DiRaja. Beberapa adat istiadat diraja seperti kenduri kahwin dan upacara perkahwinan juga telah diadakan di istana tersebut.

Istana ini juga merupakan tempat di mana Y.A.M. Tunku Abdul Rahman Al-Haj diputera dan dibesarkan. Di perkarangan istana ini terdapat Masjid Zahir yang juga merupakan Masjid Diraja.

## Pautan luar
* Istana Pelamin
Kabut

**Kabut** merupakan awan yang bersentuh dengan tanah, ia merujuk kepada keadaan kabus yang tebal. Kabut berbeza dari kabus cuma dari segi ketumpatannya. Kabut ditakrifkan sebagai awan yang mengurangkan darjah penglihatan kepada kurang dari 1 km, manakala kabus 2 km.

Tempat yang paling berkabut di dunia adalah Grand Banks di lepas pantai pulau Newfoundland, Kanada. Hal ini disebabkan tempat ini merupakan pertemuan arus Labrador yang dingin dari utara dengan arus Teluk yang hangat dari selatan. Daratan yang paling berkabut di dunia terletak di Point Reyes, California dan Argentia, Newfoundland, yang diselimuti kabut lebih daripada 200 hari dalam setahun.

## Bahaya
Kabut mengurangkan darjah penglihatan dan boleh menyebabkan kemalangan. Walaupun kebanyakan kapal laut dan kapal terbang mempunyai radar, ia masih bahaya jika cuba berlabuh atau mendarat. Kenderaan darat pula bukan sahaja menghadapai risiko terlanggar kenderaan lain, malah tidak dapat mengelakkan risiko tergelincir dari jalan.

## Lihat juga

* Asbut
* Kabus
Masjid Kampung Ayer Molek KSB

**Masjid Kampung Ayer Molek KSB** merupakan sebuah masjid yang terletak dalam daerah Alor Gajah, Melaka.

## Latar belakang
Masjid Kampung Ayer Molek KSB ini telah didirikan di atas sebidang tanah yang telah diwaqafkan. Pada permulaanya ianya diperbuat daripada papan, tiang bulat. 

Masjid ini telah dibaik pulih pada tahun 1950 an. Pada masa kini masjid ini telah pun dilengkapi dengan segala kemudahan asas. Masjid ini dibina pada tahun 1951 daripada derma orang ramai. Pada tahun 1978 masjid ini mendapat bantuan daripada kerajaan untuk memperbaiki dan membesarkannya.

## Pautan luar
* Masjid Kampung Ayer Molek KSB
Masjid Jamek Putera

**Masjid Jamek Putera** merupakan sebuah masjid yang terletak dalam daerah Alor Gajah, Melaka.

## Latar belakang
Masjid Jamek Putera ini telah dibina bagi menggantikan masjid asal yang terletak di tepi sungai berhampiran jambatan jalan menghala ke Air Limau. Masjid asal ini sudah terlalu lama usianya dan tidak lagi berupaya enampung kapasiti jemaah yang kian bertambah. Mengikut cerita orang-orang lama, lebih kurang dalam kurun ke sembilan belas duhulu di atas tapak masjid lama itu terdapat sebuah bukit kecil seperti busut menyerupai bentuk sebuah khubah masjid. Untuk sekian lama penduduk sekitar tidaklah memberikan perhatian sangat pada busut berbentuk khubah itu sehinggalah seorang orang kampung di situ yang dianggap wara’ mendapat mimpi dalam tidurnya bahawa dia didatangi oleh satu lembaga dan lembaga kerkenaan mengsyorkan dibina sebuah masjid di tempat itu. Setelah mengamati mimpinya itu, maka dikumpul dan berbincanglah orang tua-tua ketika itu mengenai mimpi itu. akhirnya tercapailah kata sepakat membina sebuah masjid. 

Oleh kerana batu bata belum ada lagi pada zaman itu, maka bak kata pepatah; bulat air kerana pembetung, bulat kata kerana muafakat, berat sama dipikul, ringan sama dijinjing, dengan berbekalkan taqwa serta semangat gotong-royong, kemasyarakatan dan setiakawan yang tebal dan jitu, akhirnya terbinalah sebuah masjid dari tanah liat sepenuhnya. Entah bagaimana bentuk dan saisnya tidaklah diketahui. Sempena peristiwa itu, kampung ini yang asalnya dipanggil Kampung Sungai Baru ditukar kepada Kampung Masjid Tanah mengambil sempena masjid asal dan pertama dibina di kampung ini, hatta di daerah ini dengan tanah. 

Masjid lama yang masih wujud lagi sekarang mungkin bukan masjid yang asal kerana ada persamaan dari segi rekabentuk dengan masjid-masjid lain yang dibina dalam satu era tertentu. bagaimanapun ia menjadi salah satu bangunan bersejarah dikampung ini. disebalik lagendanya, masjid lama ini meninggalkan banyak nostalgia kepada generasi pertama dan kedua kita yang masih hidup lagi masa kini. Perkataan `putera’ pada nama masjid ini adalah mengambil sempena nama bapa kemerdekaan negara kita `Tengku Abdul Rahman Putera Aj-Haj. 

Tapak masjid ini asalnya adalah tanah sawah tetapi telah diwakafkan oleh tuan-tuan punya: Allah yarhamah-allah yarhamah Hjh. Lamah bte Mat, Hjh. Mani bte Sidin dan Hjh. Amah bte Che’mat. Masjid Jamek Putera Masjid Tanah pada asalnya ialah Masjid Sungai Baru yang diperbuat dinding dan lantainya daripada tanah, maka daripada itu timbullah nama “masjid tanah”. Masjid tersebut diganti dengan masjid batu pada tahun 1809 dan akhirnya dibina pula sebuah masjid yang lebih sesuai lagi seperti yang ada hari ini pada tahun 1970 dan dinamakan “Masjid Jamek Putera Masjid Tanah”.

## Alamat
: Masjid  Jus, Batu 25, Kampung Jus,77500 Selandar, Melaka

## Rujukan


## Pautan luar
* Masjid Jamek Putera
Masjid Jelatang

Masjid **Jelatang** juga dikenali sebagai *Masjid Jamek Pekan* merupakan sebuah masjid yang terletak di  Km. 29.8  78000 Alor Gajah,  Melaka.

## Alamat
: Masjid  Jelatang, Km. 29.8 78000 Alor Gajah, Melaka

## Sejarah

## Pentadbiran
*Masjid Jamek Pekan* merupakan sebuah masjid yang terletak dalam daerah Alor Gajah, Melaka. Masjid Jelatang memiliki nombor pendaftaran masjid No Daftar: MY-04-AG-00008.

## Rujukan


## Pautan luar
*
Masjid Felcra Ramuan China Kechil

**Masjid Felcra Ramuan China Kechil** atau juga dikenali sebagai *Masjid Narimah* merupakan sebuah masjid yang terletak dalam daerah Alor Gajah, Melaka.

## Latar belakang
Masjid Felcra Ramuan China Kechil pada asalnya adalah sebuah madrasah atau pun surau yang dibina pada tahun 1974. Ia kemudiannya ditauliahkan menjadi sebuah masjid pada tahun 1984. Masjid Felcra Ramuan China Kechil dibina dengan menggunakan kayu dan berlantaikan simen. Pada tahun 1990, upacara pecah tanah untuk mendirikan masjid baru telah disempurnakan oleh Y.A.B. Datuk Seri Abd.Rahim Tambychik, Ketua Menteri Melaka ketika itu. Kerja-kerja pembinaan bermula pada tahun 1991 dan selesai pembinaannya pada tahun 1995,hasil daripada derma orang ramai dan bantuan daripada Kerajaan Negeri.

Pada 4hb Januari 1996,majlis perasmiannya telah disempurnakan oleh Y.A.B. Ketua Menteri Melaka Datuk Seri Mohd.Zin Bin Abd.Ghani.Ia diberi nama "Masjid Narimah". Masjid ini dibina pada tahun 1974 dengan belanjawan orang ramai dan dibaharukan dengan bantuan kerajaan.

## Lihat juga
* Masjid Ramuan China Kechil

## Pautan luar
* Masjid Felcra Ramuan China Kechil
Masjid Felda Hutan Percha

**Masjid Felda Hutan Percha** atau juga dikenali sebagai *Masjid Al-Hijrah* merupakan sebuah masjid yang terletak dalam daerah Alor Gajah, Melaka.

## Latar belakang
Masjid Felda Hutan Percha mula dibina pada tahun 1965 oleh kerajaan Persekutuan di bawah kelolaan Felda. Ia kemudian dikenali sebagai Masjid Al- Hijrah. Masjid ini juga telah diperbaiki semula pada tahun 1975 hasil sumbangan daripada penduduk dan Peneroka serta kerajaan Negeri Melaka sehingga kini. 

Masjid ini dibina pada tahun 1965 dan dibaharui pada tahun 1975 dengan bantuan kerajaan dan derma orang ramai.

## Pautan luar
* Masjid Felda Hutan Percha
Masjid Durian Tunggal

**Masjid Durian Tunggal** atau juga dikenali sebagai *Masjid An-Naim*, merupakan sebuah masjid yang terletak dalam daerah Alor Gajah, Melaka.

## Latar belakang
Masjid An-Naim Durian Tunggal telah dibina diatas sebuah tapak di tengah-tengah pekan Durian Tunggal sebelum kedatangan British ke Tanah Melayu lagi. Namun tarikh tepat pembinaannya tidak dapat dipastikan. Ianya menjadi tempat umat Islam dari enam buah kampong utama iaitu Kampong Padang Kerbau, Kampong Bukit Balai, Kampong Padang Keladi, Kampong Bukit Tambun dan Kampong Pulau dan Kampong Air Semubuk untuk berkumpul menjalankan pelbagai kegiatan keagamaan. 

Masa berlalu dan zaman berubah, masjid ini juga turut menuntut perubahan yang mana ia tidak lagi mampu menampung pertambahan jamaah dari hari ke hari. Justeru pada tahun 1971 sebuah masjid baru dibina di atas tapak yang lebih luas tidak jauh dari tapak asalnya. Lokasi yang strategik, tersergam diatas bukit dan berada dipersimpangan jalan utama. Masjid ini akhirnya telah disempurnakan perasmiannya pada hari tanggal 16 Oktober 1971, hari Sabtu jam 2.00 petang oleh YB Encik Abdul Ghafar bin Baba, Menteri Pembangunan Negara dan Luar Bandar Malaysia ketika itu. 

Pada hari ini, Masjid An-Naim terus berkembang dari segi fizikalnya dan mampu menampung jamaah kira-kira 2,000 orang pada sesuatu masa. Selain menampung jamaah dari kariah Durian Tunggal, ianya turut menampung jamaah dari Kolej Yayasan Saad dan Kolej Universiti Teknikal Malaysia dari Air Keroh. Masjid ini mula dibina pada tahun 1920 dan diganti dengan bangunan baru pada tahun 1971 dengan bantuan kerajaan.

## Alamat
: Masjid  Durian Tunggal, Km. 16, Durian Tunggal, 76100 Durian TunggalMelaka

## Pentadbiran
Masjid Durian Tunggal terletak dalam daerah Alor Gajah, Melaka dan memiliki nombor pendaftaran masjid No Daftar: MY-04-AG-00021.

## Rujukan


## Pautan luar
* Masjid An-Naim Durian Tunggal
Masjid Durian Daun

**Masjid Durian Daun** merupakan sebuah masjid yang terletak dalam daerah Alor Gajah, Melaka.

## Latar belakang
Masjid Durian Daun mula didirikan pada tahun 1920-an iaitu sebuah masjid batu yang kecil mengikut jumlah penduduk kampung pada masa tersebut. Kini masjid tersebut telah melakukan beberapa kali pengubahsuaian dari segi saiz masjid bagi mengikut kepadatan penduduk masa kini yang kian bertambah. 

Berdasarkan kisah dan cerita daripada penduduk terdahulu, Masjid Durian Daun didirikan oleh penduduk kampung pada masa itu dengan bergotong-royong dan mereka mengeluarkan perbelanjaan sendiri untuk mendirikan sebuah masjid memandangkan tiada peruntukan atau bantuan daripada kerajaan. Tambahan lagi, pada masa itu Malaysia atau lebih dikenali pada masa itu Malaya masih lagi dijajah oleh kuasa Barat. Kebanyakan penduduk asal kampung di sini berasal daripada seberang Tanah Jawa ataupun daripada kepulauan Riau. 

Selepas Malaya merdeka dan sehingga sekarang, Masjid Durian Daun banyak mendapat bantuan daripada pihak kerajaan untuk perbelanjaan ubahsuai dan bantuan-bantuan lain untuk keselesaan dan keperluan setempat. 
Masjid ini dibina dalam tahun 1925 dan dibesarkan dengan bantuan kerajaan.

## Pautan luar
* Masjid Durian Daun
* Masjid Durian Daun
Kubang Rotan

**Kubang Rotan** merupakan sebuah pekan yang terletak di Kedah, Malaysia. Ia terletak di dalam kawasan parlimen Kuala Kedah.
Pangkalan

**Pangkalan** ialah dermaga untuk kapal-kapal atau  bot singgah mengambil penumpang atau singgah untuk mengambil barang. Ia biasanya di perairan yang dalam, dibina  tambatan daripada kayu atau batu, menganjur ke tengah laut atau ke tengah sungai.
Jerai

**Jerai** merupakan sebuah pekan yang terletak di Kedah, Malaysia. Terdapat sebuah gunung iaitu Gunung Jerai yang terletak di sini.

## Politik
### Wakil Rakyat
#### [[Parlimen Malaysia]]

*P040 Jerai - YB. Mejar Jeneral (B) Dato' Seri Jamil Khir Baharom  BN

#### [[Dewan Undangan Negeri Kedah]]
*N19 Sungai Tiang - YB. Suraya Yaacob   **[[Barisan Nasional|BN]]**
*N21 Guar Chempedak - YB. Ku Abd Rahman Ku Ismail   **[[Barisan Nasional|BN]]**
*N22 Gurun - YB. Dato' Boey Chin Gan   **[[Barisan Nasional|BN]]**
*N36 Bandar Baharu - YB. Norsabrina Md Noor   **[[Barisan_Nasional|BN]]**
Sungai Limau

**Sungai Limau** ialah sebuah pekan dan kampung yang terletak di daerah Yan, Kedah, Malaysia.

Kampung ini terkenal kerana merupakan tempat lahir tiga tokoh adik-beradik: sasterawan Abdullah Hussain, ahli akademik Ismail Hussein dan pelukis Ibrahim Hussein.

## Politik
DUN Sungai Limau terletak di kawasan parlimen Jerai. Sejak kerusi DUN ini diwujudkan pada 2004, wakil rakyat yang mewakili kawasan Dewan Undangan ini ialah bekas Menteri Besar Kedah Tan Sri Azizan Abdul Razak. Kerusi ini kosong apabila beliau meninggalkan dunia pada 26 September 2013 ekoran komplikasi jantung. Kekosongan kerusi tersebut diisi menerusi pilihan raya kecil pada 4 November 2013, apabila calon PAS Mohd Azam Samad terpilih.

## Rujukan
Guar Chempedak

**Guar Chempedak** merupakan sebuah bandar yang terletak di Yan, Kedah, Malaysia. Guar Chempedak terletak di dalam kawasan parlimen Jerai.

## Asal usul
* Guar bermaksud bukit atau gua, bagi kes Guar Chempedak, guar mungkin bermaksud bukit di mana terdapat beberapa buah bukit di sini, tetapi tiada gua yang dijumpai di sini.
* Chempedak atau cempedak ialah sejenis buah seperti buah nangka. Buah cempedak bergayutan pada  dahan dan batang pokok. Berat buah cempedak antara 1 kg hingga 5 kg.

## Rujukan
*Guar Chempedak
Gurun, Kedah

**Gurun** adalah suatu kawasan yang kecil juga terdapat industri utama yang terletak di kawasan parlimen Jerai di Kedah Darul Aman. Gurun terletak di kaki gunung Jerai. Gurun bandar maju

## Pautan luar
* KL MRT Line Integrations
* Peta lokasi Gurun
Fauna

Dalam zoologi, istilah **Fauna** merujuk kepada binatang seperti mamalia, unggas, serangga dan ikan.

Padanannya dalam botani ialah Flora.
Merbok

**Merbok** merupakan sebuah bandar terletak di Kuala Muda, Kedah, Malaysia.

## Asal-usul nama
Merbok mendapat namanya dari istilah bahasa Langkasuka iaitu “merbok” yang bererti ‘tempat perisytiharan dipersampaikan’. Menurut Hikayat Merong Mahawangsa, pengisytiharan Islam sebagai agama rasmi negeri Kedah telah dilakukan di pelabuhan Kuala Merbok yang berhampiran dengan ibu negeri Kedah pada masa itu yang terletak di Bukit Meriam. Dalam erti kata yang lain, nama Merbok tidak ada kena-mengena dengan nama burung merbok di dalam bahasa Melayu.

## Pautan luar
*Peta lokasi Merbok